ΓΡΑΠΤΗ ΕΡΩΤΗΣΗ P-3516/02

υποβολή: Caroline Lucas (Verts/ALE) προς την Επιτροπή

(3 Δεκεμβρίου 2002)

Θέμα: Σχέδιο κατασκευής αεροδρομίου στα έλη του Βορείου Κεντ, Ηνωμένο Βασίλειο

Δεν ανησυχεί η Επιτροπή για την πρόταση(1) της κυβέρνησης του Ηνωμένου Βασιλείου, η οποία αποτελεί μία από τις προβλεπόμενες επιλογές της για την ανάπτυξη τηςποδομής στη Νοτιοανατολική Αγγλία, περί κατασκευής νέου αεροδρομίου κοντά στο στο Cliffe, στα έλη του Βορείου Κεντ, λαμβανομένωνπόψη των άμεσων επιπτώσεών του στην περιοχή ειδικής προστασίας των εκβολών και ελών του Τάμεση και περιοχή Ramsar (υγρότοπο διεθνούς σημασίας) που είναι μία από τις σημαντικότερες ζώνες προστασίας νηκτικών πτηνών στο Ηνωμένο Βασίλειο·

Η επιλογή Cliffe, εάν εγκριθεί, θα έχει καταστροφικές συνέπειες για τα πτηνά και άλλα είδη άγριας πανίδας των εκβολών του Τάμεση. Θα μπορούσε να είναι η μεγαλύτερη απώλεια βιοτόπων και φυσικών χώρων της άγριας πανίδας που έχει ποτέ προκληθεί από την κατασκευή ενός μόνο έργου.

Δεδομένου ότι οι περιοχές ειδικής προστασίας αποτελούν προστατευόμενες περιοχές δυνάμει της οδηγίας για τα άγρια πτηνά και τους βιότοπους, τι μέτρα έχει λάβει η Επιτροπή έναντι της κυβέρνησης του Ηνωμένου Βασιλείου·

Δεδομένου ότι η κατασκευή νέων αεροδιαδρόμων στα νοτιοανατολικά της χώρας δεν θα συμβάλει με κανέναν τρόπο στη μείωση του αυξανόμενου χάσματος μεταξύ προσφοράς και ζήτησης αεροπορικών μεταφορών, που διατηρούνται σεψηλά επίπεδα με τεχνητά μέσα χάρη στις μαζικές κρατικές επιδοτήσεις, τι μέτρα προτίθεται να λάβει η Επιτροπή προκειμένου να αντιμετωπιστεί αυτή η ανισορροπία·

(1) Υπουργείο Μεταφορών: Η μελλοντική ανάπτυξη των αεροπορικών μεταφορών στο Ηνωμένο Βασίλειο: νοτιοανατολική περιοχή, Συνοπτικό έγγραφο διαβούλευσης, Ιούλιος 2002.

Απάντηση της κας Wallstrm εξ ονόματος της Επιτροπής

(16 Ιανουαρίου 2003)

Η Επιτροπή έχειπόψη ότι το Ηνωμένο Βασίλειο εξετάζει το ενδεχόμενο κατασκευής νέου διεθνούς αεροδρομίου στο Cliffe ως μια από τις εναλλακτικές δυνατότητες για τη μελλοντική ανάπτυξη των εναέριων μεταφορών στη Νοτιανατολική Αγγλία.

Τα έλη του Cliffe αποτελούν μέρος του ποταμόκολπου του Τάμεση και ειδική περιοχή προστασίας ελωδών εκτάσεων (SPA), ταξινομημένη δυνάμει της οδηγίας 79/409/ΕΟΚ του Συμβουλίου της 2ας Απριλίου 1979 για τη διατήρηση των άγριων πτηνών(1). Ως εκ τούτου, τυχόν έργα κατασκευής αεροδρομίου που ενδεχομένως θα επηρεάσουν αρνητικά την τοποθεσία, επιτρέπονται μόνον εφόσον συνάδουν προς τις διαδικαστικές και ουσιαστικές προϋποθέσεις που ορίζει το άρθρο 6, παράγραφος 3 και 4 της οδηγίας 92/43/ΕΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων και της άγριας πανίδας και χλωρίδας(2), που ισχύει για όλες τις SPA.

Προς τούτο θα απαιτηθεί περιβαλλοντική αξιολόγηση του προτεινόμενου έργου, αποδίδοντας ιδιαίτερη σημασία στις πιθανές επιπτώσεις για τη διατήρηση της συγκεκριμένης τοποθεσίας ως SPA. Αν από την ως άνω αξιολόγηση προκύψει ότι είναι πιθανό να συμβούν σοβαρές ζημιές στη συγκεκριμένη SPA θα επιτραπεί ηλοποίηση του ως άνω έργου μόνον εάν δενφίστανται άλλες εναλλακτικές δυνατότητες και εφόσον θεωρηθεί ότι το αντίστοιχο έργο είναι καθοριστικής δημόσιας σημασίας. Σε ανάλογες περιπτώσεις επιβάλλεται η λήψη αντισταθμιστικών μέτρων που να εξισορροπούν τυχόν απώλειες σε επίπεδο οικοτόπων λόγω του συγκεκριμένου έργου.

Στο πλαίσιο της διαδικασίας διαβούλευσης για τη μελλοντική ανάπτυξη των εναέριων μεταφορών στο Ηνωμένο Βασίλειο και λαμβάνονταςπόψη τον προβληματισμό που έχει εκφραστεί σχετικά με την ενδεχόμενη κατασκευή νέου αεροδρομίου στο Cliffe, η Επιτροπή απευθύνθηκε γραπτώς στις βρετανικές αρχές τονίζοντας την ανάγκη να ληφθούν δεόντωςπόψη οι απαιτήσεις περί προστασίας των τοποθεσιών του Natura 2000 κατά την περαιτέρω εξέταση των εναλλακτικών δυνατοτήτων για την ανάπτυξη των εναέριων μεταφορών στις επιμέρους περιφέρειες του Ηνωμένου Βασιλείου.

(1) ΕΕ L 103 της 25.4.1979.

(2) ΕΕ L 206 της 22.7.1992.